SHMU "Mazllum Këpuska", Gjakovë

**Shkolla e Mesme e Ulët “Mazllum Këpuska”** është shkollë në Gjakovë, Kosovë. 

Mësimi filloi më 1 shtator 1954 në shtëpinë e Xajë Komonit në rrugën e Çabratit, lagje e Gjakovës, për të vazhduar punën edhe në objektin ku gjendet Shkolla e Lartë Pedagogjike “Bajram Curri” dhe në vitin shkollor 1958/59 bëhet shkollë e plotë fillore (klasët 1-8). Në shkollën ku sot zhvillohet procesi edukativ-arsimor filloi mësimi në vitin 1962. Kjo shkollë u themelua me vendim të Kuvendit Kumunal Gjakovë të datës 29 prill 1964. U pagëzua me emrin e dëshmorit Mazllum Këpuska, banor i lagjes së Çabratit ku gjendet shkolla.

## Historiku 
Shkolla “Mazllum Këpuska” filloi me gjashtë paralele: dy klasë të para, dy të dyta, dhe dy të treta, në të cilat mësim jepnin shtatë mësues dhe një ndihmës nëpunës. Që të gjithë nxënësit i takonin etnisë shqiptare kështu që edhe procesi mësimor zhvillohej në gjuhën shqipe. 
parapamje|Objekti ku filloi punën shkolla "Mazllum Këpuska"

Ramiz Baraku u caktua drejtori i parë i kësaj shkolle, njëkohësisht edhe mësues i klasës së 1-rë. Ganimete Pruthi-Hoxha, Hydajte Domi-Beqa dhe Zejnepe Lamaxhema-Baraku ishin mësuese të klasës së 2-të. Nexhbedin Koshi dhe Shefqet Lipoveci, mësuesë të klasës së 3-të. Natalija Stojanovic, filloi punën prej gjysmëvjetorit të dytë, në lëndën e gjuhës serbokroate dhe punoi në paralelet e dyta dhe të treta. Sulejman Oseku ishte punëtor teknik.
parapamje|Kolektivi i parë

Në vitin shkollor 1954/1955 shkolla kishte 279 nxënës.

Për shkak të rritjes së numrit të nxënësve, në vitin shkollor 1957/58 mësimi zhvillohet në dy ndërtesa. Si shkollë amë ishte në objekti ku ishte Shkolla e Lartë Pedagogjike ”Bajram Curri” e ndërtuar gjatë Luftës së Dytë Botërore, dhe lokali i parë që tani quhej Shkolla “Mazllum Këpuska” 2 në të cilën punonin vetëm disa paralele në klasët 1-6.

Në vitin shkollor 1958/59 SH.F. ”Mazllum Këpuska” me një paralele të klasës së 8-të bëhët shkollë e plotë fillore.

Meqenëse numri i nxënësve shtohej çdo vit, kapaciteti i të dy objekteve ishte i vogël për t’i pranuar të gjithë nxënësit, prandaj ishte i nevojshëm një objekt shkollor më i madh.

Ndërtimi i shkollës së re ”Mazllum Këpuska” u bë në lagjen Mulla Jusuf në mes të dy rrugëve të saj, rrugës ”Ismail Qemali” dhe asaj ”Mit’hat Frashëri”. Përurimi i shkollës së re u bë më 18 prill 1962, në mënyrë solemne. Shkolla e re kishte 16 dhoma mësimi, katër kabinete dhe disa lokale ndihmëse si kabineti i biologjisë, fizikës, kimisë, bazave të arsimit teknik, biblioteka, ambulanca, zyra e drejtorit, zyra e sekretarit, salla e arsimtarëve me nyje sanitare etj.

Në vitin shkollor 1999/2000 shkolla ka pasur rreth 1600 nxënës dhe mësimi është zhvilluar në klasët 1-8.

Në vitin shkollor 2013/14, ndërtohet dhe fillon punën Shkolla Fillore "Këlmend Rizvanolli". Në këtë shkollë fillojnë të shkojnë dhe zhvillojnë mësim nxënësit e klasëve 1-5.

Nga viti shkollor 2013/2014, shkolla funksionon si Shkollë e Mesme e Ulët dhe mësimet i zhvillojnë nxënësit e klasëve 6-9.

## Organizimi dhe numri i nxënësve 
Në vitin shkollor 2025–2026, shkolla ka:
* 16 klasë (klasat 6-9).
* 391 nxënës. 
* Stafi i shkollës përbëhet nga 29 mësimdhënës lëndor, drejtori, sekretari, bibliotekisti, psikologu, koordinatori i cilësisë dhe këshilltari për karrierë.
* Pjesa e stafit teknik përbëhet nga 5 punëtorë teknikë.
parapamje|Kolektivi 2025

## Infrastruktura 
Objekti i shkollës është godinë dykatëshe, ka 16 mësonjëtore, 4 kabinete (i arteve, shkencave, TIK-ut, gjuhëve dhe matematikës).

Ky objekt është renovuar tërësisht në vitin 2024 nga Fondi i Kosovës për Efiçiencë të Energjisë (FKEE). Në renovim janë përfshirë: ndërrimi i dritareve dhe dyerve të hyrjes, komplet ndriçimi, izolimi i tërësishëm i objektit, sistemi i ngrohjes.

Biblioteka e shkollës është ambient i bukur dhe tërheqës që shërben për lexim, aktivitete tjera edukative dhe kulturore. Biblioteka ka rreth 6200 libra dhe rreth 100 tituj në gjuhë angleze. Në vitin 2017 është rikonstrukturuar, pajisur me më shumë libra si rezultat i projektit të disa ish-nxënësve dhe nxënësve të shkollës që përmes *KosovaIdeas* dhe donacioneve që u mblodhën.

Salla e edukatës fizike është ndërtuar në vitin 2024 dhe është ambient i cili i plotëson nevojat për edukatë fizike në shkolla, me hapësira përcjellëse dhe të përshtatshëm për aktivitete sportive të nxënësve.

## Aktivitetet jashtëkurrikulare 
Aktivitetet jashtëkurrikullare janë të bazuara në punën në klube.

Klubet që funksionojnë janë klubi i debatit, klubi i leximit, klubi i dramës, klubi i recitatorëve, klubi i gjuhës angleze, klubi i matematikanëve, klubi i biologëve, klubi i kimistëve, klubi i gjeografëve, klubi i astronomisë, klubi i etnografëve, klubi i artistëve të rinj, klubi i teknikëve të rinj, kori i shkollës, klubi i pingpongut, klubi i shahut, klubi i enigmatëve, klubi i karrierës.

Ekipet tjera janë: Ekipi për Vetëvlerësimit të Shkollës (EVV), Ekipi për Parandalim dhe Reagim ndaj Braktisjes dhe Mosregjistrimit (EPRBM), Këshilli artistik, Ekipi për ndërmjetësim.

## Arritjet e shkollës 
Nxënësit e shkollës vazhdimisht ka qenë të përfshirë në gara dhe aktivitet të ndryshme arsimore, kulturore e sportive, si Bebras, Shkolla “Mehmet Akif” në gjuhë angleze dhe kimi, Shkolla Hasan Nahi, ATOMI, Kangaroo, fizikë. Garat sportive mbahen në futboll, basketboll, hendboll, volejboll, pingpong, shah të organizuara nga Federata e Sportit Shkollor e Kosovës.

Mbahen Ekspozita nga arti figurativ dhe lëndë tjera mësimore. Kuizet e diturisë organizohen në gjeografi, biologji, etj. Nga viti 2019, tradicionalisht organizohet Konkursi Letrar “Adem Beqa”, ku nxënës nga shkollat e Komunës së Gjakovës marrin pjesë në shkrimin e eseve. 

Revista e nxënësve “Shkëndija” ka traditë. Puna dhe përkushtimi i ekipit EPRBM është vlerësuar nga MASHT për trajtimin profesional të rasteve.

## Shih edhe 
* Arsimi në Kosovë
* Arsimi në Gjakovë

## Lidhje të jashtme 
* Faqja zyrtare e shkollës
* Shkollë Gjakove - Emision në TV Syri Vision
* Aventurat tona - Emision në RTK pjesa e parë
* Aventurat tona - Emision në RTK pjesa e dytë
* Kanali zyrtar i shkollës në YouTube

## Referime